C 228/128
HR
Službeni list Europske unije
29.6.2023.
2.
Opće napomene 2.1.
Europska komisija objavila je 15. studenoga 2022.
Komunikaciju „Za snažan i održiv sektor algi u Uniji” (1).
U Komunikaciji se predlaže razvoj novih i održivih načina prehrane svjetskog stanovništva koje je u brzom porastu i njegova opskrba energijom iz održivih izvora.
U Komunikaciji se naglašava da, kako bi se osigurala sigurnost opskrbe sirovinama i energijom, moramo iskoristiti potencijal algi kao obnovljivog resursa u Europi. 2.2.
Komunikacija Europske komisije logična je i u skladu s brojnim dosad objavljenim dokumentima o toj temi, u kojima se prepoznaju znatan gospodarski potencijal te društvene i ekološke koristi masovnog uzgoja mikroalgi i makroalgi u Europskoj uniji.
U Komunikaciji su utvrđene 23 mjere za poboljšanje okvira upravljanja i zakonodavstva, stvaranje poslovnog okruženja koje je pogodnije za iskorištavanje algi, povećanje društvene osviještenosti i prihvaćanja algi i proizvoda od algi među potrošačima te uklanjanje nedostataka u pogledu znanja, istraživanja i tehnologije. 2.3.
U europskim politikama poput europskog zelenog plana (2) ili strategije „od polja do stola” (3), ističe se potencijal uzgajanih (morskih) algi i drugih prehrambenih proizvoda na bazi algi kao izvora bjelančevina za prehrambene proizvode i hranu za životinje niskog ugljičnog otiska.
U Komunikaciji „Strateške smjernice za održiviju i konkurentniju akvakulturu u EU-u za razdoblje od 2021. do 2030.”
(4) naglašava se da je, da bi se doprinijelo ostvarenju nekoliko ciljeva europskog zelenog plana, potrebno poticati uzgoj algi – i makroalgi (morske alge) i mikroalgi.
U Komunikaciji „Održivi ciklusi ugljika” (5) Komisija prepoznaje potencijal algi za niskougljično plavo gospodarstvo.
Osim toga, i u Komunikaciji o održivom plavom gospodarstvu (6) navodi se potencijal algi za osiguravanje održivog prehrambenog sustava i svjetske opskrbe hranom. 2.4.
Alge nisu samo ekološki prihvatljiva (a time i zelena) sirovina, nego je njihovo sustavno iskorištavanje u skladu s temeljnim načelom najvećeg mogućeg smanjenja otpada na kojem se temelji plavo gospodarstvo, što bi ih moglo učiniti i plavim i zelenim proizvodom.
2.5.
Uzgoj algi donosi dodanu vrijednost gotovo svim elementima europskog zelenog plana:
— zaštiti klime zahvaljujući dekarbonizaciji; — opskrbi energijom zahvaljujući proizvodnji bioplina i biogoriva; — postizanju kružnosti zahvaljujući doprinosu gospodarenju otpadom i nultoj stopi onečišćenja; — promicanju zdravog i ekološki prihvatljivog prehrambenog sustava; — očuvanju i obnovi ekosustava i biološke raznolikosti, kao i razvoju usluga zaštite okoliša; — nultoj stopi onečišćenja.
Intenziviranje proizvodnje algi otvara sljedeće konkretne mogućnosti (7): — održivu proizvodnju prehrambenih proizvoda (uključujući dječju hranu) ili dodataka prehrani (npr. vitamina ili karagenana) bez upotrebe obradivog zemljišta; — proizvodnju najsuvremenijeg bioplina i biogoriva; — proizvodnju kozmetičkih proizvoda, zdravstvenih proizvoda (ljekoviti ekstrakti, pigmenti, talasoterapija) i industrijskih sirovina (celuloza, biološka vlakna) s visokom dodanom vrijednošću;
(1) (2) (3) (4) (5) (6) (7)
Za snažan i održiv sektor algi u Uniji, COM(2022) 592 final, 15. studenoga 2022.
Europski zeleni plan, COM(2019) 640 final, 11. prosinca 2019.
Strategija „od polja do stola” za pravedan, zdrav i ekološki prihvatljiv prehrambeni sustav, COM(2020) 381 final, 20. svibnja 2020.
Strateške smjernice za održiviju i konkurentniju akvakulturu u EU-u za razdoblje od 2021. do 2030., COM(2021) 236 final, 12. svibnja 2021.
Održivi ciklusi ugljika, COM(2021) 800 final, 15. prosinca 2021.
Preobrazba plavog gospodarstva EU-a za održivu budućnost, COM(2021) 240 final, 17. svibnja 2021.
Literatura i druge mogućnosti: Babich et al., Algae: Study of Edible and Biologically Active Fractions, Their Properties and Applications (Alge: Studija o jestivim i biološki aktivnim frakcijama, njihovim svojstvima i primjeni), Plants, 2022, 11(6), 780; https://doi.org/10.3390/ plants11060780, kao i Poonam Sharma, Nivedita Sharma (2017.), Industrial and Biotechnological Applications of Algae: A Review (Pregled industrijske i biotehnološke primjene algi), Journal of Advances in Plant Biology – 1(1):01-25.
DOI 10.14302/issn.2638-4469.japb-17-1534, https://openaccesspub.org/article/530/japb-17-1534.pdf.